என் வீட்டுக்காரர் விஜயகுமார், பிஸினஸ் பண்றார். லலித் கல்யாண், நவீன்னு எங்க ரெண்டு பசங்களும் வளர வளர, வருமானத்தையும் அதிகரிக்க வேண்டிய கட்டாயம். ஏதாவது பிஸினஸ் செய்யலாம்னு மனசுல ஒரு இழை ஓட ஆரம்பிச்சது. ஒரு கட்டத்துல என் தேடல் முழுக்க அதை நோக்கியே இருந்தது. பார்க்கறவங்ககிட்ட எல்லாம் இதைப் பண்ணலாமா, அதைப் பண்ண லாமானு கேட்டுட்டே இருப்பேன். அப்போ என் தம்பி மணிகண்டன்தான், மிதியடி தொழிலைப் பத்தி சொன்னான். 'ரிஸ்க் எடுக்காதே'னு கணவர் தயங்கினார். ஆனா, இந்தத் தொழில் பத்தின மேலும் விவரங் களைத் தெரிஞ்சுட்டு வந்து அவர் கிட்ட சொல்ல, என் தேடலும் தன்னம்பிக்கையும்... அவரை சம்மதிக்க வெச்சுது.